|  |  |
| --- | --- |
| Številka: 410-37/2024/13 | |
| Ljubljana, 20. 2. 2025 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Program porabe sredstev proračunskega sklada za gozdove za leto 2025 – predlog za obravnavo | | | |
| 1. Predlog sklepov vlade: | | | |
| Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A) je Vlada Republike Slovenije na \_\_\_. redni seji dne \_\_\_\_\_\_. 2025 pod točko \_\_ sprejela naslednji  SKLEP  Vlada Republike Slovenije je sprejela Program porabe sredstev proračunskega sklada za gozdove za leto 2025.  Barbara Kolenko Helbl  generalna sekretarka  Priloga:   * Program porabe sredstev proračunskega sklada za gozdove za leto 2025   Sklep prejmejo:   * Ministrstvo za kmetijstvo, gozdarstvo in prehrano, * Ministrstvo za gospodarstvo, turizem in šport, * Ministrstvo za finance, * Ministrstvo za naravne vire in prostor, * Generalni sekretariat Vlade Republike Slovenije in * Služba vlade Republike Slovenije za zakonodajo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | |
| **3.a Osebe, odgovorne za strokovno pripravo in usklajenost gradiva:** | | | |
| * Gregor Meterc, generalni direktor Direktorata za gozdarstvo in lovstvo, * Samo Mihelin, vodja Sektorja za pravno sistemske zadeve in spremljanje gospodarjenja z državnimi gozdovi, * Erik Istenič, Sektor za pravno sistemske zadeve in spremljanje gospodarjenja z državnimi gozdovi in * Janja Kumprej, Sektor za pravno sistemske zadeve in spremljanje gospodarjenja z državnimi gozdovi. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora: NE** | | | |
|  | | | |
| 5. Kratek povzetek gradiva: | | | |
| V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano (v nadaljnjem besedilu: MKGP) na podlagi letnega programa porabe sredstev, ki ga na predlog MKGP sprejme Vlada Republike Slovenije.  V Programu porabe sredstev proračunskega sklada za gozdove za leto 2025 se načrtuje višina prihodkov iz naslova razpolaganja z državnimi gozdovi in naslova letnega nadomestila za upravljanje državnih gozdov. Prav tako se s Programom porabe sredstev proračunskega sklada za gozdove za leto 2025 načrtuje poraba za financiranje nalog, ki so opredeljene v četrtem odstavku 33. člena in tretjem odstavku 36. člena ZGGLRS. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  V letu 2025 se načrtuje skupna poraba 40.673.562,51 EUR, od tega 30.554.639,00 EUR porabe po posameznih namenih, od tega se sredstva za namen promocije rabe lesa in lesnih proizvodov, ki jo izvaja MGTŠ v višini 800.000,00 EUR načrtuje na Evidenčnem projektu 2330-21-5069 na katerem so načrtovanja še razpoložljiva nerazporejena sredstva v višini 10.118.923,51 EUR (skupaj 10.918.923,51 EUR). | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | | |
|  | | Tekoče leto (t) | | t + 1 | t + 2 | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | | |  | |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | | |  | |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | | |  | |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | | |  | |
| II. Finančne posledice za državni proračun | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | | Znesek za t + 1 |
| 2330 MKGP | 2330-21-5083 Gozdni sklad - pridobivanje gozdov | | 547 Gozdni sklad | | | 15.500.000,00 | | | |  |
| 2330 MKGP | 2330-21-5079 - Gozdni sklad - razpolaganje | | 547 Gozdni sklad | | | 739.639,00 | | | |  |
| 2330 MKGP | 2330-21-5078 - Gozdni sklad - dedovanje | | 547 Gozdni sklad | | | 5.000,00 | | | |  |
| 2330 MKGP | 2330-21-5085 - Gozdni sklad – ukrepi na območju Natura 2000 | | 547 Gozdni sklad | | | 3.000.000,00 | | | |  |
| 2330 MKGP | 2330-21-5077 -Gozdni sklad - nadomestilo občinam | | 547 Gozdni sklad | | | 4.300.000,00 | | | |  |
| 2330 MKGP | 2330-21-5076 - Gozdni sklad - obvezne dajatve | | 547 Gozdni sklad | | | 3.500.000,00 | | | |  |
| 2330 MKGP | 2330-21-5075 - Gozdni sklad - promocija | | 547 Gozdni sklad | | | 600.000,00 | | | |  |
| 2330 MKGP | 2330-21-5074 - Gozdni sklad -prevoz, hramba | | 547 Gozdni sklad | | | 110.000,00 | | | |  |
| 2330 MKGP | NRP 2330-21-5073 - Gozdni sklad - 36. člen ZGGLRS | | 547 Gozdni sklad | | | 2.000.000,00 | | | |  |
| 2330 MKGP | NRP 2330-21-5069 - Gozdni sklad | | 547 Gozdni sklad | | | 10.918.923,51 | | | |  |
| SKUPAJ | | | | | | 40.673.562,51 | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| SKUPAJ | | | | |  | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | | |
|  | | |  | | | |  | | | |
|  | | |  | | | |  | | | |
|  | | |  | | | |  | | | |
| SKUPAJ | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
| Gradivo je pripravljeno v skladu s 33. členom Zakona o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A). | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | | |
| **11. Gradivo je uvrščeno v delovni program vlade:** | | | | | | | | NE | | |
| Mateja Čalušić  ministrica | | | | | | | | | | |

Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A) je Vlada Republike Slovenije na \_\_. redni seji dne \_\_\_\_\_ 2025 pod točko \_\_ sprejela

**PROGRAM PORABE SREDSTEV PRORAČUNSKEGA SKLADA ZA GOZDOVE ZA LETO 2025**

1. **NAMENSKI PREJEMKI**

*Preglednica 1: Financiranje gozdnega sklada:*

|  |  |  |  |  |
| --- | --- | --- | --- | --- |
|  | Namenski prejemki | Prenos sredstev Gozdnega sklada iz preteklih let (v EUR) | Prihodki v letu 2025 (v EUR) | Razpoložljiva sredstva v letu 2025 (v EUR) |
| 1. | Prihodki iz razpolaganja z državnimi gozdovi |  | 1.000.000,00 | 1.000.000,00 |
| 2. | Letno nadomestilo za upravljanje državnih gozdov v višini 20 % od prodaje lesa iz državnih gozdov |  | 17.468.857,04 | 17.468.857,04 |
| 3. | Obresti |  | 700.000,00 | 700.000,00 |
| 4. | Prenos sredstev Gozdnega sklada iz preteklih let | 21.504.705,47 |  | 21.504.705,47 |
|  | Skupaj: | 21.504.705,47 | 19.168.857,04 | 40.673.562,51 |

**1.1. Prihodki iz razpolaganja z državnimi gozdovi**

Družba Slovenski državni gozdovi, d. o. o. (v nadaljnjem besedilu: družba SiDG, d. o. o.) za leto 2025 načrtuje realizacijo prihodkov iz naslova razpolaganja z državnimi gozdovi v višini 1.000.000,00 EUR. Navedeni znesek vključuje načrtovane prihodke iz naslova realizacije poslov, ki so vključeni v letni načrt razpolaganja z državnimi gozdovi, in načrtovane prihodke iz naslova nadomestil za podeljene služnostne in stavbne pravice.

**1.2. Letno nadomestilo za upravljanje državnih gozdov v višini 20 % od prodaje lesa iz državnih gozdov**

1. Nominalna višina letnega nadomestila za upravljanje državnih gozdov za leto 2025 na podlagi četrtega odstavka 27. člena ZGGLRS se določi skladno s Pogodbo o upravljanju gozdov v lasti Republike Slovenije št. 2330-16-000113 z dne 29. 6. 2016, spremenjene z dodatkom št. 1 z dne 29. 3. 2017, dodatkom št. 2 z dne 14. 12. 2017, dodatkom št. 3 z dne 11. 4. 2022 in dodatkom št. 4 z dne 8. 7. 2024, ki sta jih sklenili Republika Slovenija, zanjo Vlada Republike Slovenije, in družba SiDG, d. o. o..
2. Prejemki Gozdnega sklada iz naslova upravljanja državnih gozdov so ocenjeni na 17.468.857,04 EUR in predstavljajo načrtovana vplačila iz naslova letnega nadomestila upravljanja za leto 2025 v višini 18.059.000,04 EUR in ocenjen poračun razlike preveč vplačanega nadomestila za leto 2024 v višini 590.143,00 EUR.

**1.3. Obresti**

Podračun proračunskega sklada za gozdove je vključen v sistem enotnega zakladniškega računa države. V skladu z določili veljavnega pravilnika, ki ureja poslovanje sistema enotnega zakladniškega računa države oziroma občine, se obračunane obresti z zakladniškega podračuna prenesejo na podračun proračunskega sklada za gozdove. V letu 2025 se načrtujejo prejemki v višini 700.000,00 EUR.

**1.4. Prenos sredstev Gozdnega sklada iz preteklih let**

1. Program porabe sredstev proračunskega sklada za gozdove za leto 2024 je sprejela Vlada Republike Slovenije s sklepom št. 34000-2/2024/3 z dne 7. 3. 2024. Podračun proračunskega sklada za gozdove ob koncu leta 2024 izkazuje presežek prejemkov nad izplačili v skupni višini 21.504.705,47 EUR.
2. Neporabljena sredstva iz programa porabe sredstev Gozdnega sklada se porabijo za prevzete obveznosti preteklega leta oziroma se porabijo za financiranje programa v naslednjem letu.
3. **NAMENI FINANCIRANJA**

*Preglednica 2:* *Prikaz realizacije proračunskega sklada za gozdove za leto 2024 in načrtovana poraba po namenih financiranja proračunskega sklada za gozdove za leto 2025*

|  |  |  |  |  |  |  |
| --- | --- | --- | --- | --- | --- | --- |
|  | Nameni financiranja | Načrtovana poraba v letu 2024 (v EUR) | Realizacija v letu 2024 (v EUR) | Poraba za prevzete obveznosti iz leta 2024 v letu 2025 (v EUR) | Razdelitev sredstev po namenih za leto 2025 (v EUR) | Skupaj plan porabe v letu 2025 (v EUR) |
| 1. | Pridobivanje gozdov | 15.541.599,90 | 10.993.084,04 | 4.560.547,09 | 10.939.452,91 | 15.500.000,00 |
| 2. | Naloge v zvezi z razpolaganjem | 573.369,03 | 354.202,27 | 56.606,48 | 683.032,52 | 739.639,00 |
| 3.\* | Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje | 5.000,00 | 0,00 |  | 5.000,00 | 5.000,00 |
| 4. | Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije v skladu z zakonom, ki ureja gozdove | 2.000.000,00 | 1.636.897,72 |  | 3.000.000,00 | 3.000.000,00 |
| 5.\* | Obveznosti do občin – 25 % od letnega nadomestila prihodkov od prodaje lesa iz državnih gozdov \*\* | 4.300.000,00 | 4.082.203,77 |  | 4.300.000,00 | 4.300.000,00 |
| 6.\* | Obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih | 3.000.000,00 | 1.853.209,77 |  | 3.500.000,00 | 3.500.000,00 |
| 7. | Promocija rabe lesa in lesnih proizvodov ter gozdno lesnih verig | 1.200.000,00 | 617.024,59 | 2.971,71 | 1.197.028,29 | 1.400.000,00 |
| 8. | Naloge v zvezi s prevozom, hrambo in prodajo zaseženih in odvzetih gozdnih lesnih sortimentov, ki jih izvaja družba, na podlagi zakona, ki ureja gozdove | 109.800,00 | 0,00 |  | 110.000,00 | 110.000,00 |
| 9. | Obveznosti iz naslova denacionalizacije gozdov - 36. člen ZGGLRS | 1.000.000,00 | 906.062,23 |  | 2.000.000,00 | 2.000.000,00 |
| 10. | Razpoložljiva nerazporejena sredstva | 14.170.937,73 |  |  |  | 10.118.923,51 |
|  | Skupaj: | 41.900.706,66 | 20.442.684,39 | 4.620.125,28 | 20.734.513,72 | 40.673.562,51 |

**\*** V skladu s tretjim odstavkom 36. člena ZGGLRS se prednostno poplačajo te obveznosti, razlika se nameni za financiranje nalog Sklada kmetijskih zemljišč in gozdov Republike Slovenije po 36. členu ZGGLRS in to šele po porabi sredstev, ki so za te namene zagotovljena na Skladu kmetijskih zemljišč in gozdov Republike Slovenije (v nadaljnjem besedilu: SKZG RS).

\*\* V skladu s tretjim odstavkom 35. člena ZGGLRS MKGP izplača obveznosti do občin do 30. junija tekočega leta za preteklo leto.

**2.1. Pridobivanje gozdov**

1. V letu 2024 je bilo za namen pridobivanja gozdov načrtovanih 15.541.599,90 EUR in dosežena realizacija v višini 10.993.084,04 EUR. Ob koncu leta 2024 so prevzete obveznosti iz naslova pridobivanja gozdov, ki predstavljajo skupen znesek nepovrnjenih kupnin za pridobljene gozdove, znašale 4.560.547,09 EUR in bodo družbi SiDG, d. o. o. povrnjene po ureditvi zemljiškoknjižnega stanja in prejemu zahtevkov za povračilo kupnin iz sredstev Gozdnega sklada.
2. V letu 2025 so za pridobivanje gozdov načrtovana sredstva v višini 15.500.000,00 EUR, ki predstavljajo načrtovana sredstva v letu 2025 v višini 10.939.452,91 EUR in prevzete obveznosti iz leta 2024 v leto 2025 v višini 4.560.547,09 EUR.

**2. 2. Naloge v zvezi z razpolaganjem**

1. Skladno s 26. členom ZGGLRS sta Republika Slovenija in družba SiDG, d. o. o. sklenili odplačno Pogodbo o razpolaganju z gozdovi v lasti Republike Slovenije in pridobivanju gozdov. Na podlagi navedene pogodbe in poznejših dodatkov k tej pogodbi je družba SiDG, d. o. o. upravičena do plačila mesečnega nadomestila za izvajanje nalog razpolaganja.
2. V letu 2024 je bilo za namen nalog v zvezi z razpolaganjem načrtovanih 573.369,03 EUR in dosežena realizacija v višini 354.202,27 EUR. Ob koncu leta 2024 so prevzete obveznosti iz naslova razpolaganja, znašale 56.606,48 EUR.
3. Za naloge v zvezi z razpolaganjem v letu 2025 je načrtovan skupen plan porabe sredstev v višini 739.639,00 EUR, ki predstavlja načrtovana sredstva v letu 2025 v višini 683.032,52 EUR in prevzete obveznosti iz leta 2024 v višini 56.606,48 EUR. Načrtovana poraba vključuje sredstva za plačilo mesečnih nadomestil za izvajanje nalog razpolaganja družbi SiDG, d. o. o. in tudi sredstva za pravno in dejansko ureditev statusa objektov v državnih gozdovih

**2. 3. Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje**

Za namen obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje je v letu 2025 načrtovan skupen plan porabe v višini 5.000,00 EUR.

**2. 4. Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove**

Za obveznosti iz naslova ukrepov na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove je v letu 2025 načrtovan skupen plan porabe v višini 3.000.000,00 EUR.

**2. 5. Obveznosti do občin**

Posamezna občina, v kateri ležijo državni gozdovi, ki jih upravlja družba SiDG, d. o. o., prejme sorazmerni del vrednosti, in sicer glede na realizirani posek v tej občini. Sredstva za ta namen, ki jih mora MKGP izplačati upravičenim občinam do 30. junija tekočega leta, so načrtovana v višini 4.300.000,00 EUR in so enaka kot v preteklem letu. Končna višina sredstev, ki jih mora MKGP izplačati občinam, bo znana ob dejanskem obračunu višine letnega nadomestila za upravljanje z državnimi gozdovi za preteklo leto, ki ga mora MKGP, skladno s Pogodbo o upravljanju gozdov v lasti Republike Slovenije, ki sta jo sklenili Republika Slovenija, zanjo Vlada Republike Slovenije, in družba SiDG, d. o. o., opraviti do 30. aprila tekočega leta.

**2. 6. Obveznosti iz naslova davkov, prispevkov in drugih obveznih dajatev**

Načrtovane obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih, predstavljajo obveznost plačila pristojbine za vzdrževanje gozdnih cest za leto 2024 in obveznost plačila akontacije pristojbine za leto 2025. Za ta namen so v letu 2025 načrtovana sredstva v višini 3.500.000,00 EUR. Glede na realizacijo v preteklem letu in upoštevaje površino pridobljenih gozdov v preteklem letu so sredstva za ta namen načrtovana v višjem znesku kot v preteklem letu.

**2.7. Promocija rabe lesa in lesnih proizvodov ter gozdno lesnih verig**

1. V letu 2024 je bilo za namen promocije rabe lesa in lesnih proizvodov ter gozdno lesnih verig načrtovanih 1.200.000,00 EUR in dosežena realizacija v višini 617.024,59 EUR. Od tega za promocijske aktivnosti MKGP sredstva v višini 201.476,39 EUR in za promocijske aktivnosti Ministrstva za gospodarstvo, turizem in šport (v nadaljnjem besedilu: MGTŠ) sredstva v višini 415.548,20 EUR. Ob koncu leta 2024 so prevzete obveznosti iz naslova promocije rabe lesa in lesnih proizvodov ter gozdno lesnih verig, znašale 2.971,71 EUR.
2. Za ta namen se v letu 2025 namenja skupno 1.400.000,00 EUR, od tega za promocijske aktivnosti MKGP sredstva v višini 600.000,00 EUR in za promocijske aktivnosti MGTŠ sredstva v višini 800.000,00 EUR.

**2. 8. Naloge v zvezi s prevozom, hrambo in prodajo zaseženih in odvzetih gozdnih lesnih sortimentov**

Družba SiDG, d. o. o. na podlagi pogodbe, ki jo je sklenila z Republiko Slovenijo, izvaja tudi nekatere naloge v zvezi s prevozom, hrambo in prodajo zaseženih in odvzetih gozdnih lesnih sortimentov. Za ta namen je v letu 2025 načrtovan skupen plan porabe v višini 110.000,00 EUR.

**2. 9. Obveznosti iz naslova denacionalizacije gozdov**

Za obveznosti iz naslova denacionalizacije gozdov se v letu 2025 namenja 2.000.000,00 EUR.

**2.10. Razpoložljiva nerazporejena sredstva**

1. Razlika med načrtovanimi prejemki in načrtovanimi izdatki v letu 2025 znaša 10.118.923,51 EUR in predstavlja razpoložljiva nerazporejena sredstva.
2. V primeru potrebe po dodatnih sredstvih za namen obveznosti iz naslova denacionalizacije gozdov, se sredstva zagotovijo v breme razpoložljivih nerazporejenih sredstev ter prostih sredstev iz posameznih namenov financiranja, razen iz 3., 5. in 6. točke Preglednice 2 tega programa.

Barbara Kolenko Helbl

generalna sekretarka

**OBRAZLOŽITEV**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano (v nadaljnjem besedilu: MKGP) na podlagi letnega programa porabe sredstev, ki ga na predlog MKGP sprejme Vlada Republike Slovenije. Letni program porabe sredstev Gozdnega sklada določa razdelitev sredstev po določenih namenih v posameznem letu.

V letu 2025 je načrtovan skupen obseg prejemkov Gozdnega sklada v višini 19.168.857,04 EUR ter skupaj s prenosom sredstev iz leta 2024, zanašajo skupaj razpoložljiva sredstva za leto 2025 40.673.562,51 EUR.

Za upravljanje državnih gozdov družba Slovenski državni gozdovi, d. o. o. (v nadaljnjem besedilu: družba SiDG, d. o. o.) na podlagi četrtega odstavka 27. člena ZGGLRS plačuje Republiki Sloveniji letno nadomestilo v višini 20 % prihodkov od prodaje lesa iz državnih gozdov. Nominalna višina letnega nadomestila za upravljanje državnih gozdov za leto 2025 se določi skladno s Pogodbo o upravljanju gozdov v lasti Republike Slovenije, ki sta jo sklenili Republika Slovenija, zanjo Vlada Republike Slovenije, in družba SiDG, d. o. o.. Nominalno višino letnega nadomestila je napovedala družba SiDG, d. o. o.. Iz mesečne akontacije nadomestila za upravljanje državnih gozdov za leto 2025, št. 1.10.-074-023/2024-001 z dne 16. 12. 2024, izhaja, da so načrtovana vplačila v Gozdni sklad v višini 18.059.000,04 EUR. Prejemki Gozdnega sklada iz naslova upravljanja državnih gozdov so ocenjena na 17.468.857,04 EUR in predstavljajo načrtovana vplačila iz naslova letnega nadomestila upravljanja za leto 2025 v višini 18.059.000,04 EUR, zmanjšana za poračun razlike preveč vplačanega nadomestila za leto 2024 v višini 590.143,00 EUR. Družba SiDG, d. o. o. je v obliki mesečnih akontacij v letu 2024 za leto 2024 vplačala 17.238.500,00 EUR in ob koncu leta 2024 ocenjuje, da bo obveznost družbe do Gozdnega sklada na podlagi prihodkov od prodaje lesa za leto 2024 znašala le 16.648.357,00 EUR.

Družba SiDG, d. o. o., na podlagi prvega odstavka 19. člena ZGGLRS, v imenu in za račun Republike Slovenije razpolaga z državnimi gozdovi. Družba SiDG, d. o. o. za leto 2025 načrtuje prihodke iz naslova razpolaganja z državnimi gozdovi, ki vključujejo prihodke iz naslova prodaj, menjav in nadomestil za podeljene služnostne in stavbne pravice, v skupni višini 1.000.000,00 EUR.

Z letom 2025 družba SiDG, d. o. o. ne načrtuje več prihodkov iz naslova koncesijske dajatve na podlagi 3. točke prvega odstavka 42. člena ZGGLRS, saj se je zadnja koncesijska pogodba zaključila z dnem 5. 6. 2024.

Načrtovan skupen obseg porabe Gozdnega sklada po namenih, ki so opredeljeni v četrtem odstavku 33. člena in tretjem odstavku 36. člena ZGGLRS za leto 2025 znaša 30.354.639,00 EUR.

Sredstva za izvajanje promocije MGTŠ v višini 800.000,00 EUR se načrtuje v proračunu Republike Slovenije na proračunski postavki MKGP 547– Gozdni sklad, na evidenčnem projektu 2330-21-5069 – Gozdni sklad.

Razlika med skupaj razpoložljivimi sredstvi v letu 2025 in planom porabe ostaja nerazporejena in bo namenjena financiranju nepredvidenih obveznosti, ki izvirajo iz lastninske pravice Republike Slovenije na gozdovih, in za financiranje nalog Sklada kmetijskih zemljišč in gozdov Republike Slovenije v skladu s 36. členom ZGGLRS.